8 घंटे रेस्क्यू ऑपरेशन के बाद पाइप के सहारे निकाला गया; सलामत है शिवम
नालंदा में 150 फीट गहरे बोरवेल में 4 साल का बच्चा आज सुबह गिर गया है। बच्चे की मां खेत में काम करने पहुंची थी। मां के पीछे-पीछे बच्चा आ गया। वहीं बोरवेलता तार के पत्तों से ढका हुआ था। फिलहाल बच्चे की आवाज सुनाई
नालंदा में 150 फीट गहरे बोरवेल में गिरे 4 साल के शिवम को निकाल लिया गया है। 8 घंटे तक लगातार चले रेस्क्यू के बाद बच्चे को पाइप के सहारे बाहर निकाला गया है। शिवम अभी होश में है। रेस्क्यू के बाद बच्चे को पावापुरी मेडिकल अस्पताल में भर्ती कराया गया है।
शिवम रविवार सुबह करीब 9.30 बजे 150 फीट गहरे बोरवेल में खेलते-खेलते गिर गया था। करीब 12 बजे से एनडीआरएफ-एसडीआरएफ की टीम स्थानीय प्रशासन के साथ मिलकर निकालने की कोशिश कर रही थी। 4 जेसीबी और 2 पोकलेन मशीन से बोरवेल के बगल में रेस्क्यू के लिए गड्‌ढा किया जा रहा था।
तस्वीरों में देखिए शिवम का रेस्क्यू
देसी टेक्निक ने बचाई शिवम की जान
रेस्क्यू ऑपरेशन के साथ ही बिहार पुलिस की टीम बच्चे को निकालने का प्रयास कर रही थी। पानी पटाने वाली पाइप में एक हुक लगाकर उसे गड्ढे में डाला गया। इस हुक में कपरा लपेटा गया था, ताकि बच्चे को कोई चोट न आए। यह पाइप बच्चे के दोनों पैर के बीच में फंसाया गया। जिसके बाद शिवम को सुरक्षित बोरवेल से बाहर निकाल लिया गया।
कैमरे से की जा रही थी मॉनिटरिंग
रेस्क्यू टीम पहुंचने के साथ ही बोरवेल में कैमरा डालकर बच्चे के मोमेंट को रिकॉर्ड कर रही थी। उसके फुटजे में शिवम खड़ा दिखाई दे रहा था। बच्चा 60 फीट गहराई पर फंसा था। वो हाथ हिला रहा था। उसके नीचे पानी भी नजर आ रहा था। बच्चे की लगातार रोने की आवाज आ रही थी, परिजन उसे ढांढस दे रहे थी। मां की भी हालत अब भी खराब है। शिवम की दो बड़ी बहनें हैं। शिवम से छोटा एक भाई है।
डीएम शशांक शुभंकर ने बताया कि बच्चे को बाहर निकाल लिया गया है। उन्होंने कहा कि जिसने बोरिंग कराकर खुला छोड़ दिया, उन पर कानूनी कार्रवाई की जाएगी। हमारी पहली प्राथमिकता बच्चे को बचाना था, जिसे बाहर निकाल लिया गया है।
तस्वीरों में देखिए पूरा मामला...
अपडेट्स...
खेत में मां के साथ गया था बच्चा
नालंदा थाने के भदारी गांव में डोमर मांझी का बेटा शिवम कुमार अपनी मां रेणू देवी के साथ खेत में गया था। चुहन सिंह के खेत में बोरिंग फेल हो जाने के कारण उसे ताड़ के पत्ते से ढंका गया था।
शिवम की मां खेत में काम करने लगी और तभी शिवम पेड़ के पास आकर खेलने लगा। इस बीच अचानक से वह बोरवेल में गिर गया। आवाज होने के बाद उसकी मां दौड़ी, इसके बाद अन्य ग्रामीणों को भी इसकी जानकारी दी।
चार जेसीबी बुलाई, एक खराब
प्रशासन ने शुरू में 3 जेसीबी बुलाई। बोरवेल के आसपास की मिट्‌टी हटाने के लिए खुदाई शुरू की गई। इसी दौरान एक जेसीबी खराब हो गई। रेस्क्यू में तेजी लाने के लिए एक और जेसीबी को खुदाई में लगाया गया। वहीं 2 पोकलेन मशीनें भी लाई गई।
बच्चा बोरवेल के 60 फीट नीचे फंसा था। वहां उसने ऑक्सीजन लेने में दिक्कत न हो, इसलिए मेडिकल टीम उसे पाइप से ऑक्सीजन दी।
मौके पर भारी भीड़
मौके पर आसपास के गांवों से काफी भीड़ जुट गई थी। वहीं, नालंदा सांसद कौशलेंद्र कुमार, जिला आपदा शाखा प्रभारी कृष्ण कुमार उपाध्याय, सिलाव अंचलाधिकारी शंभू मंडल, नालंदा थानाध्यक्ष दिनेश कुमार सिंह भी मौजूद रहे। सदर डीएसपी डॉ. शिवली नोमानी भी पहुंचे थे।
इससे जुड़ी खबर पढ़िए...
नालंदा में बोरवेल में गिरा बच्चा, देखिए रेस्क्यू की तस्वीरें:बोरवेल से बच्चे की रोने की आ रही आवाज, NDRF ने शुरू की बचाने की कवायद
नालंदा में 4 साल का बच्चा शिवम 150 फीट गहरे बोरवेल में खेलते-खेलते गिर गया। घटना रविवार सुबह करीब 9.30 बजे की है। बोरवेल से उसके रोने की आवाज आ रही है। रेस्क्यू में स्थानीय प्रशासन जुटा हुआ है। बच्चे को पाइप से ऑक्सीजन दी जा रही है। वहीं, पटना से पहुंची एनडीआरफ की टीम बच्चे को निकालने के प्रयास में जुट गई है। घटनास्थल के चारों ओर ग्रामीणों की काफी भीड़ जुट गई है। मौके पर हर कोई बच्चे की सलामती की दुआ करता नजर आया। पूरी खबर पढ़ने के लिए क्लिक करें। 
रोहतास में पुल के दो पिलर के बीच फंस गया था 11 साल का बच्चा, 25 घंटे की प्रयास से निकाला गया था
शिवम को निकालने के लिए एनडीआरएफ की टीम प्रयास में लगी हुई है। इस घटना ने लोगों को एक माह पूर्व रोहतास में हुई एक घटना की याद दिला दी। रोहतास जिले में सोन नदी पर बने पुल के दो पिलर के बीच 11 साल का बच्चा फंस गया था। इसे 25 घंटे के रेस्क्यू ऑपरेशन के बाद बाहर निकाला गया। पर डॉक्टर ने उसे मृत घोषित कर दिया था। पूरी खबर पढ़ने के लिए क्लिक करें।